Cadel Evans

Cadel Evans (født 1977) er en australsk, tidligere profesjonell, syklist. Han ble verdensmester i landeveissykling i 2009 og vant Tour de France 2011.

 Karriere 
Evans begynte sykkelkarrieren innen terrengsykling hvor han blant annet fikk to VM-medaljer i U23-klassen. Under OL 2000 i Sydney kom han på sjuendeplass i terrengsykling.

I 2001 gikk han over til landeveissykling, og syklet for laget Saeco. I 2002 gikk han til Mapei, og i 2003 og 2004 kjørte han for T-Mobile Team (tidligere Team Telekom). Årene i T-Mobile ble, i likhet med Paolo Savoldelli, preget av velt og skader. Fra og med sesongen 2005 til og med 2009 har han kjørt for det belgiske laget Silence-Lotto (tidligere Davitamon-Lotto og Predictor-Lotto). 

Den første gangen han utmerket seg i store etapperitt var under Giro d'Italia i 2002. Dette året tok han over sammenlagtledelsen helt mot slutten av rittet, og hadde gode muligheter til å vinne. På den neste fjelletappen sprakk han imidlertid. Mot slutten av etappen kom han seg knapt oppover, selv om fortvilte hjelperyttere gjorde alt de kunne for å hjelpe ham. Evans tapte godt over 10 minutter til de andre i toppen av sammendraget og endte til slutt på 14.-plass sammenlagt. 

I sitt første Tour de France i 2005, endte han opp på en åttendeplass i sammendraget. Året etter gikk det enda bedre og han ble nummer fire. Før 2007-utgaven var han blant favorittene og endte opp på andreplass, kun 23 sekunder bak Alberto Contador. I Vuelta a España samme år ble han nummer fire, og sammen med flere andre topplasseringer sikret dette ham sammenlagtseieren i ProTouren med 247 poeng. 

Før Tour de France 2008 var han storfavoritt til sammenlagtseieren, men kom på andreplass bak Carlos Sastre. Tour de France 2009 ble ingen suksess, og han endte på 30.-plass sammenlagt. Vuelta a España 2009 gikk bedre – han fikk kjøre i den gyldne ledertrøya på en etappe, og endte på tredjeplass sammenlagt til tross for en ubeleilig punktering på en av de avgjørende etappene.

Under verdensmesterskapet i Mendrisio i september 2009 tok han sin største seier da han vant landeveisrittet etter å ha rykket fra de andre favorittene noen kilometer før mål.

Evans ble i 2013 utnevnt til medlem av Order of Australia«Prominent Australians recognised in Queen's Birthday honours», ABC news, 10. juni 2013.

Han la opp karrieren med første utgave av Cadel Evans Great Ocean Road Race, 1. februar 2014. 

 Meritter i utvalg 

2002 
 Individuelt temporitt i Commonwealth Games
 Etappeseier Tour Down Under
 Etappeseier Settimana Ciclistica Internazionale
 Etappeseier Intl UNIQA Classic
 2.-plass i landeveisritt i Commonwealth Games
2004
 Sammenlagt og en etappeseier i Østerrike rundt
2006
 Sammenlagt og etappeseier i Romandie rundt
 4.-plass sammenlagt i Tour de France
2007
 UCI ProTour
 2.-plass sammenlagt i Tour de France
 13. etappe  
 2.-plass på 19. etappe
 2.-plass sammenlagt i Critérium du Dauphiné Libéré
 4.-plass sammenlagt i Vuelta a España
 2.-plass på 10. etappe og 18. etappe
 4.-plass sammenlagt i Romandie rundt
2008
 4. etappe i Paris-Nice
 2.-plass sammenlagt i Baskerland rundt
 2.-plass sammenlagt i Dauphiné Libéré
 3. etappe og sammenlagt i Settimana Ciclistica Internazionale Coppi-Bartali 
 2.-plass sammenlagt i Tour de France
2009
 1. etappe og poengkonkurransen i Critérium du Dauphiné Libéré
 5. etappe i Settimana Ciclistica Internazionale Coppi-Bartali 
 3.-plass sammenlagt i Vuelta a España
  Verdensmester i landeveisritt
2010
 La Flèche Wallonne
7. etappe og poengtrøya i Giro d'Italia
2011
Sammenlagt og en etappesier i Tirreno–Adriatico
Sammenlagt Romandie rundt
Sammenlagt Tour de France
4. etappe
2012
Sammenlagt og etappeseier i Critérium International
Etappeseier og poengtrøya Critérium du Dauphiné
2013
3.-plass sammenlagt i Giro d'Italia
4. etappe, Tour of Alberta
2014
3. etappe, Tour Down Under
Sammenlagt og 3. etappe, Giro del Trentino
6. og 7. etappe, Tour of Utah

 Referanser 

 Litteratur 
 Evans, Cadel og Arnold, R (2009): Cadel Evans: Close To Flying, Hardie Grant Books ISBN 978-1740666671

 Eksterne lenker 



Kategori:Australske syklister
Kategori:Landeveissyklister
Kategori:Terrengsyklister
Kategori:Tour de France-vinnere
Kategori:Verdensmestre i landeveisritt
Kategori:Deltakere for Australia under Sommer-OL 1996
Kategori:Syklister under Sommer-OL 1996
Kategori:Deltakere for Australia under Sommer-OL 2000
Kategori:Syklister under Sommer-OL 2000
Kategori:Deltakere for Australia under Sommer-OL 2008
Kategori:Syklister under Sommer-OL 2008
Kategori:Deltakere for Australia under Sommer-OL 2012
Kategori:Syklister under Sommer-OL 2012
Kategori:Order of Australia
Kategori:Personer fra Northern Territory
Kategori:Etappevinnere i Giro d'Italia
Kategori:Etappevinnere i Tour de France